A Bizottság 426/2002/EK rendelete
(2002. március 7.)
egyes közvetlen támogatások, valamint strukturális vagy környezetvédelmi intézkedések esetében alkalmazandó átváltási árfolyamok meghatározásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az euró bevezetésével kapcsolatos agromonetáris intézkedések megállapításáról szóló, 1998. december 15-i 2799/98/EK tanácsi rendeletre [1],
tekintettel az euró agromonetáris rendszerének a mezőgazdasági ágazatban való alkalmazására vonatkozó részletes szabályok megállapításáról szóló 2808/98/EK rendelet, valamint a 3889/87/EGK, a 3886/92/EGK, az 1793/93/EGK, a 2700/93/EGK és a 293/98/EK rendeletekben szereplő egyes meghatározó ügyleti tények meghatározásának módosításáról szóló, 1999. június 29-i 1410/1999/EK bizottsági rendeletre [2] és különösen annak 2. cikkére,
tekintettel a 263/2002/EK rendelettel [3] módosított, a juh- és kecskehús piacának közös szervezéséről szóló 2529/2001/EK tanácsi rendeletnek a jövedelemtámogatási rendszerek tekintetében történő alkalmazására vonatkozó részletes szabályok megállapításáról, valamint a 2419/2001/EK rendelet módosításáról szóló, 2001. december 21-i 2550/2001/EK bizottsági rendeletre [4] és különösen annak 18a. cikke második bekezdésére,
mivel:
(1) A legutóbb a 2452/2000/EK rendelettel [5] módosított, az euróval kapcsolatos agromonetáris rendszernek a mezőgazdaságban való alkalmazására vonatkozó részletes szabályok megállapításáról szóló, 1998. december 22-i 2808/98/EK bizottsági rendelet [6] 4. cikkének (2) bekezdése megállapítja, hogy a strukturális vagy környezetvédelmi jellegű összegek esetében az átváltási árfolyamra vonatkozó meghatározó ügyleti tény annak az évnek a január 1-je, amelyben a támogatás odaítéléséről szóló határozatot meghozzák. Az 1410/1999/EK rendelettel kiegészített 2808/98/EK rendelet 4. cikkének (3) bekezdésével összhangban az alkalmazandó átváltási árfolyam megegyezik a meghatározó ügyleti tény napját megelőző hónap során alkalmazott átváltási árfolyamoknak a pro rata temporis elv alapján kiszámított átlagával.
(2) A legutóbb az 1410/1999/EK rendelettel módosított, a gyümölcs- és zöldségágazat termékeire, a feldolgozott gyümölcs- és zöldségtermékekre, illetve részben az élőnövényekre és a virágkertészeti termékekre, valamint az EK-Szerződés II. mellékletében felsorolt egyes termékekre vonatkozó meghatározó ügyleti tények meghatározásáról és az 1445/93/EGK rendelet [7] hatályon kívül helyezéséről szóló, 1998. február 4-i 293/98/EK bizottsági rendelet 12. cikkével összhangban a dió és szentjánoskenyér minőségének és értékesítésének javítását célzó, a 790/89/EGK tanácsi rendelet [8] 2. cikkében rögzített hektáronkénti maximális támogatás nemzeti pénznemre történő évenkénti átváltásánál alkalmazandó átváltási árfolyam megegyezik a 2159/89/EGK bizottsági rendelet [9] 19. cikkének értelmében az éves bázisidőszak január 1-jét megelőző hónap során alkalmazott átváltási árfolyamoknak a pro rata temporis elv alapján kiszámított átlagával.
(3) A legutóbb a 169/2002/EK rendelettel [10] módosított, a jövedelemtámogatási rendszerek tekintetében a marha- és borjúhús piacának közös szervezéséről szóló 1254/1999/EK tanácsi rendelet alkalmazására vonatkozó részletes szabályok megállapításáról szóló, 1999. október 28-i 2342/1999/EK bizottsági rendelet [11] 42. cikkével összhangban a marha- és borjúhúságazat támogatási rendszereinek hatálya alá tartozó állatokra vonatkozóan támogatási év meghatározásához a meghatározó ügyleti tény a kérelem benyújtásának napja. Ezeket a támogatásokat az említett rendelet 43. cikkével összhangban az elosztás évét megelőző december hó folyamán alkalmazott átváltási árfolyamoknak a pro rata temporis elv szerint kiszámított átlaga alapján kell nemzeti pénznemre váltani.
(4) A 2002. gazdasági évtől kezdve a 2550/2001/EK rendelet 18a. cikkével összhangban a juhhús-ágazatra vonatkozó támogatásoknál és kifizetéseknél alkalmazandó átváltási árfolyam megegyezik a támogatás vagy kifizetés alapjául szolgáló naptári évet megelőző december hónapban alkalmazott átváltási árfolyamoknak a pro rata temporis elv alapján kiszámított átlagával.
(5) A 2001. gazdasági évig az 1410/1999/EK rendelettel módosított, a juh- és kecskehús termelőknek nyújtott támogatás alkalmazásának részletes szabályairól szóló, 1993. szeptember 30-i 2700/93/EGK bizottsági rendelet [12] 6. cikkének (2) bekezdésével összhangban a juhhús-ágazatban a támogatások végső összegénél alkalmazott átváltási árfolyam megegyezett a támogatás alapjául szolgáló gazdasági év utolsó napját megelőző hónapban alkalmazott átváltási árfolyamok pro rata temporis elv alapján kiszámított átlagával,
ELFOGADTA EZT A RENDELETET:
1. cikk
(1) Az alkalmazandó átváltási árfolyamok a következőkre vonatkozóan:
- a 2799/98/EK rendelet 5. cikkében említett strukturális vagy környezetvédelmi jellegű összegek,
- a dió- és szentjánoskenyér-ágazatban a 790/89/EGK rendelet 2. cikkében rögzített értékesítési támogatás hektáronkénti legmagasabb összege,
- a juhhús-ágazatban a 2529/2001/EK rendelet 4., 5. és 11. cikkében említett támogatások és kifizetések
az I. mellékletben találhatóak.
Ezeket az árfolyamokat kell alkalmazni a marha- és borjúhúságazatban, az 1254/1999/EK rendeletben említett támogatások esetében is.
(2) A 2001. gazdasági év tekintetében a 2467/98/EK rendelet 5. cikke (6) bekezdésének negyedik albekezdésében említett támogatás és mérleg esetében alkalmazandó átváltási árfolyamok a II. mellékletben találhatóak.
2. cikk
Ez a rendelet az Európai Közösségek Hivatalos Lapjában való kihirdetését követő hetedik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2002. március 7-én.